Durante un tardi di tersa fera, serka di 20 partisipantis, kriansa ku jovens i vuluntárius, di Centro partisipa na un workshop di zumba. Mas kusé ki nu ta intendi pa zumba? Zumba é un programa di fitness inpiradu di divesus musikas na mundu, ki sata ser inplimentadu na txéus paisis di mundu. Programa é trasidu pa konviviu entri kriansas i jovens di Centro Delta Cultura pa intrutora Aoife Sadlier, el ki sta ta disenvolvi un projectu sobri peskisa di papel di disportu, programas kulturais i idukasionais na prumoson di diesnvolvimentu sustentáveis. Kel projetu li sta sobri responsabilidadi de Universidadi Loughborough,, ki sta disenvolvidu na três paisis, Nepal, Timor-Leste e Cabo Verde. I Delta Cultura sta en parceria kos nes projetu. Kel Dansa ta konbina ku varius movimentus di dansas latinas simas, samba, salsa, reggaeton entris outrus estilus ku varius exersísius pa trenu kardiavuskular por exenplu.
kea_Latn